
REPUBLIKA HRVATSKA
SPLITSKO-DALMATINSKA ŽUPANIJA
OPĆINA POSTIRA
OPĆINSKO VIJEĆE
KLASA: 024-01/26-01/26
URBROJ: 2181-40-01-26-01
Postira,07.09.2026. godine

Na temelju članka 111. stavka 3. Zakona o komunalnom gospodarstvu („Narodne novine“, broj 68/18, 110/18, 32/20 i 145/24), članka 32. Statuta Općine Postira („Službeni glasnik Općine Postira“, broj 3/13, 6/13, 5/20 i 5/21), Općinsko vijeće Općine Postira na 10. sjednici održanoj dana 07. rujna 2026. godine donijelo je

ODLUKU
o izgledu službene odore te izgledu i sadržaju službenih iskaznica 
komunalno-prometnog redara Općine Postira

I. OPĆE ODREDBE
Članak 1.
Ovom Odlukom propisuju se vrsta, oblik i oznake službene odore, vrijeme nošenja službene odore, financiranje nabave odore te oblik, sadržaj i način izdavanja službenih iskaznica komunalno-prometnog redara Općine Postira.
Poslove komunalnog i prometnog redara u Jedinstvenom upravnom odjelu Općine Postira obavlja službenik raspoređen na radno mjesto komunalno-prometnog redara.
Članak 2.
Izrazi koji se koriste u ovoj Odluci, a imaju rodno značenje, odnose se jednako na muški i ženski rod, bez obzira jesu li korišteni u muškom ili ženskom rodu.


II. IZGLED SLUŽBENE ODORE
Članak 3.
Za vrijeme obavljanja službene dužnosti komunalno-prometni redar mora nositi službenu odoru propisanu ovom Odlukom.
Službenu odoru komunalno-prometnog redara čine:
· reflektirajući prsluk, 
· šilterica ili kapa, 
· polo majica kratkih rukava ili vesta dugih rukava
· tamno plave hlače
· cipele ili tenisice                                                                                                                                                                                                                               
Članak 4.
Temeljem posebnih propisa kojima se uređuju poslovi upravljanja prometom i nadzora nepropisno zaustavljenih i parkiranih vozila, komunalno-prometni redar kojem je izdano uvjerenje o stručnoj osposobljenosti može obavljati navedene poslove u službenoj odori propisanoj ovom Odlukom.
Komunalno-prometni redar prilikom obavljanja poslova vezanih uz promet mora imati vidno istaknutu službenu iskaznicu prometnog redara, nositi reflektirajući prsluk, te po potrebi koristiti zviždaljku, baterijsku svjetiljku i fotoaparat.
    Članak 5.
Službena odora je tamnoplave boje, osim polo majice kratkih rukava koja može biti svijetlo plave boje.
Službena odora sadrži oznaku koja se sastoji od grba Općine Postira i natpisa:
„OPĆINA POSTIRA“
„KOMUNALNI REDAR“ ili „PROMETNI REDAR“

Oznake se nalaze:
· na prednjoj i stražnjoj strani reflektirajućeg prsluka, 
· na prednjoj strani šilterice ili kape, 
· na prednjoj strani polo majice, veste
Članak 6.
Svaki dio službene odore ima rok uporabe.
Popis dijelova službene odore s naznakom rokova uporabe sastavni je dio ove Odluke.
Članak 7.
Jedinstveni upravni odjel Općine Postira vodi evidenciju o:
· izdanoj i vraćenoj službenoj odori, 
· otpisanoj i rashodovanoj službenoj odori. 
Evidencija iz stavka 1. ovoga članka sadrži:
· vrstu i količinu službene odore, 
· ime i prezime komunalno-prometnog redara, 
· datum zaduženja, 
· datum razduženja, 
· napomenu, 
· potpis komunalno-prometnog redara. 
Članak 8.
Osobi raspoređenoj na radno mjesto komunalno-prometnog redara izdaje se službena odora.
Članak 9.
Pojedini dijelovi službene odore mogu se zamijeniti prije isteka rokova uporabe samo ako su oštećeni ili uništeni tijekom obavljanja službene dužnosti.
Ako je do oštećenja ili uništenja došlo zbog nepažnje komunalno-prometnog redara ili iz razloga koji nisu povezani s obavljanjem službene dužnosti, nova službena odora izdaje se o njegovom trošku.
Zamjenu službene odore odobrava općinski načelnik.
Članak 10.
Rokovi uporabe službene odore produljuju se:
1. za vrijeme bolovanja duljeg od mjesec dana neprekidno, 
2. za vrijeme rodiljnog ili roditeljskog dopusta, 
3. kada je do umirovljenja ostalo manje od šest mjeseci, 
4. u drugim slučajevima kada komunalno-prometni redar nije obavljao svoje poslove. 
Članak 11.
Komunalno-prometni redar kojem prestane služba ili koji bude raspoređen na drugo radno mjesto dužan je vratiti službenu odoru koju je zadužio.

Članak 12.
Komunalno-prometni redar dužan je službenu odoru nositi isključivo tijekom obavljanja službenih poslova.
Službena odora mora biti uredna i čista.
Komunalno-prometni redar ne smije otuđiti niti prepravljati službenu odoru.
Članak 13.
Troškovi nabave službene odore podmiruju se iz proračuna Općine Postira.
Postupak nabave provodi Jedinstveni upravni odjel Općine Postira.

III. IZGLED I SADRŽAJ SLUŽBENIH ISKAZNICA
Članak 14.
Komunalno-prometni redar ima dvije službene iskaznice:
· iskaznicu komunalnog redara, 
· iskaznicu prometnog redara. 
Odredbe ove Odluke odnose se na izgled i sadržaj iskaznice komunalnog redara, dok se za iskaznicu prometnog redara primjenjuju posebni propisi.
Članak 15.
Službena iskaznica komunalnog redara izrađuje se na bijelom papiru dimenzija 85 x 55 mm i zaštićuje prozirnim plastičnim omotom.
Tekst na iskaznici ispisuje se crnom bojom.
Članak 16.
Službena iskaznica komunalnog redara sadrži:
a) Prednja strana
1. grb Republike Hrvatske, 
2. natpis: Republika Hrvatska, Splitsko-dalmatinska županija, Općina Postira, Jedinstveni upravni odjel, 
3. naziv: „SLUŽBENA ISKAZNICA KOMUNALNOG REDARA“, 
4. mjesto za fotografiju veličine 28 x 32 mm, 
5. ime i prezime nositelja iskaznice, 
6. broj iskaznice, 
7. evidencijski broj iskaznice. 
b) Poleđina
1. grb Općine Postira, 
2. tekst ovlasti komunalnog redara, 
3. mjesto i datum izdavanja, 
4. mjesto za pečat i potpis pročelnika, 
5. napomenu da iskaznica vrijedi do opoziva. 
Članak 17.
Tekst ovlasti komunalnog redara glasi:
„Nositelj iskaznice ovlašten je u okviru svoje nadležnosti utvrđene zakonom i drugim propisima obavljati nadzor nad primjenom i izvršenjem propisa vezanih uz provođenje komunalnog reda. Fizičke i pravne osobe dužne su komunalnom redaru omogućiti nesmetano obavljanje nadzora, osobito pristup prostorijama, objektima, zemljištu, napravama i uređajima, dati osobne podatke i pružiti druge potrebne obavijesti o predmetu uredovanja.“
Članak 18.
Službena iskaznica prometnog redara izrađuje se sukladno posebnim propisima kojima se uređuju uvjeti obavljanja poslova upravljanja prometom te nadzora nepropisno zaustavljenih i parkiranih vozila.
Članak 19.
Službene iskaznice izdaje pročelnik Jedinstvenog upravnog odjela uz suglasnost općinskog načelnika.
Jedinstveni upravni odjel vodi posebne evidencije o izdanim i vraćenim iskaznicama komunalnog i prometnog redara.
Evidencija sadrži:
· ime i prezime redara, 
· evidencijski broj iskaznice, 
· broj iskaznice, 
· datum izdavanja, 
· datum vraćanja odnosno poništenja, 
· napomenu, 
· potpis redara. 
Članak 20.
Komunalno-prometni redar dužan je za vrijeme obavljanja službene dužnosti nositi službenu iskaznicu.
Službena iskaznica smije se koristiti samo u okviru zakonom propisanih ovlasti.
Članak 21.
Svaka zlouporaba službene iskaznice predstavlja povredu službene dužnosti i povlači disciplinsku i kaznenu odgovornost.
Pročelnik Jedinstvenog upravnog odjela može privremeno oduzeti službenu iskaznicu ako je protiv komunalno-prometnog redara pokrenut disciplinski ili kazneni postupak ili postoje drugi opravdani razlozi.
Članak 22.
Komunalno-prometni redar koji izgubi ili ošteti službenu iskaznicu dužan je o tome odmah obavijestiti pročelnika Jedinstvenog upravnog odjela.
Nova iskaznica izdaje se nakon poništenja prethodne iskaznice.
Članak 23.
Komunalno-prometni redar kojem prestane služba ili bude raspoređen na drugo radno mjesto dužan je vratiti službenu iskaznicu.
Vraćena iskaznica poništava se i pohranjuje.

IV. PRIJELAZNE I ZAVRŠNE ODREDBE
Članak 24.
Danom stupanja na snagu ove Odluke prestaje važiti Pravilnik o iskaznici i službenoj odjeći komunalnog redara Općine Postira („Službeni glasnik Općine Postira“ broj 4/18).
Članak 25.
Ova Odluka stupa na snagu osmoga dana od dana objave u „Službenom glasniku Općine Postira“.

                                                                          PREDSJEDNIK OPĆINSKOG VIJEĆA
                                                                                        Marko Radić




Tablica 1. 
POPIS DIJELOVA SLUŽBENE ODORE S NAZNAKOM ROKA UPORABE
	Redni broj
	Naziv i vrsta službene odore
	Količina
(komad)
	Uporabni rok
(izražen u mjesecima)

	1.
	Prsluk 
	1
	24

	2.
	Šilterica/kapa
	1
	12

	3.
	Hlače/suknja
	1
	12

	4.
	Polo majca kratkih rukava/vesta 
	1
	12

	5.
	Cipele/tenisice
	1
	24



                                                                                                           
Prilog 1. 
SLUŽBENA ISKAZNICA KOMUNALNOG REDARA  
- 85,00 mm x 55,00 mm 
	[image: http://connexus.net.au/~mikuto/stamps/rh_grb.jpg]
	
 FOTOGRAFIJA
    28 x 32      mm


REPUBLIKA HRVATSKA
SPLITSKO-DALMATINSKA ŽUPANIJA
OPĆINA POSTIRA
Jedinstveni  upravni odjel

                                 SLUŽBENA ISKAZNICA 
                               KOMUNALNOG REDARA
 

          Ime:         …………………………………………….                                                              broj  iskaznice    
                                                                                                    ___
   Prezime:        ……………………………………………..                                                                

                                                                          evidencijski broj iskaznice   _____

„Nositelj iskaznice ovlašten je u okviru svoje nadležnosti utvrđene zakonom i drugim propisima obavljati nadzor nad primjenom i izvršenjem propisa vezanih za provođenje komunalnog reda. Fizičke i pravne osobe dužne su komunalnom redaru omogućiti nesmetano obavljanje nadzora, a osobito pristup do prostorija, objekata, zemljišta, naprava i uređaja, dati osobne podatke i pružiti druge potrebne obavijesti o predmetu uredovanja“.

OVLAŠTENJE

  _________________________                                         ________________
Mjesto i datum izdavanja iskaznice                MP                Potpis pročelnika

OVA ISKAZNICA VRIJEDI DO OPOZIVA




Prilog 2. 
SLUŽBENA ISKAZNICA PROMETNOG REDARA
- 85,00 mm X 55,00 mm

 FOTOGRAFIJA
    28 x 32    mm


REPUBLIKA HRVATSKA
SPLITSKO-DALMATINSKA ŽUPANIJA
OPĆINA POSTIRA
Jedinstveni  upravni odjel

                               SLUŽBENA ISKAZNICA 
                               PROMETNOG  REDARA
 

          Ime:         …………………………………………….                                                                                broj  iskaznice   
                                                                                                           ____
       Prezime:    ……………………………………………..                                                           

OVLAŠTENJE
Nositelj ove iskaznice ovlašten je u okviru svojih nadležnosti obavljati poslove nadzora nepropisno zaustavljenih i parkiranih vozila, premještanja nepropisno zaustavljenih i parkiranih vozila i poslova upravljanja prometom, propisane važećim Zakonom o sigurnosti prometa na cestama.

  Evidencijski  broj iskaznice :  

  ________________________                                           
 
    __________________                                                  ________________
Datum izdavanja iskaznice                                                 Potpis pročelnika

